Stjørdalens Sparebank

Stjørdalens Sparebank var en sparebank i Stjørdal i Nord-Trøndelag.

Banken ble etablert i 1847, antagelig på initiativ fra ordfører og kapellan Sivert Andreas Fergstad, som også innkalte til stiftelsesmøtet og ble den første formannen i bankens direksjon/styre med Johan Ertzgaard som nestformann og kasserer.

Banken holdt til de første årene på Værnes prestegård og senere Øyan gård. Banken flyttet videre til herredshuset på Ole Vigs Minde i 1862 og til gården Tilfredshet øverst i Kirkeveien i 1887. I 1911 innviet sparebanken sin murbygning på hjørnet mellom Kjøpmannsgata og Innherredsveien. Dette var den første murbygningen på Stjørdalshalsen. Bygningen ble tegnet av arkitekt Morten Wagle og hadde preg av jugendstil. Det ble siden gjort noen arkitektoniske endringer.

I 1969 ble Stjørdalens Sparebank slått sammen med Stjørdal Landmannssparebank til Stjørdal Sparebank, etter oppfordring fra Bankinspeksjonen (nå Finanstilsynet), som påpekte at landmannssparebanken hadde en «uforholdsmessig stor del av utlånsmassen plassert i langsiktige pantelån.» I 1985 gikk Stjørdal Sparebank inn i Sparebanken Midt-Norge.

 Ledelse 
Administrerende direktører/banksjefer
Bernhard Øverland 1915–1916
Kjelberg Øyan 1917–1927
Arnt Hegstad 1927–1945
Odd Sivertsen 1945–1969

 Referanser 

 Litteratur 

Kategori:Tidligere norske banker
Kategori:Næringsliv i Stjørdal
Kategori:Selskaper etablert i 1847
Kategori:Selskaper opphørt i 1969